CELEX: 62009TJ0057
Language: mt
Date: 2011-10-20 00:00:00
Title: Sentenza tal-Qorti Ġenerali (Is-Seba' Awla) tal-20 ta' Ottubru 2011.#Alfastar Il-Benelux vs il-Kunsill ta' l-Unjoni Ewropea.#Kuntratti pubbliċi għal servizzi - Proċedura ta' sejħa għal offerti - Provvista ta' servizzi relatati mal-manutenzjoni teknika u mas-servizzi ta' help desk u ta' intervent fuq il-post għall-kompjuters, għall-printers u għat-tagħmir periferali tas-Segretarjat Ġenerali tal-Kunsill - Ċaħda tal-offerta ta' offerent - Obbligu ta' motivazzjoni.#Kawża T-57/09.

Sentenza tal-Qorti Ġenerali (Is-Seba’ Awla) tal-20 ta’ Ottubru 2011 — Alfastar Benelux vs Il-Kunsill
      (Kawża T-57/09)
      “Kuntratti pubbliċi għal servizzi – Proċedura ta’ sejħa għal offerti – Provvista ta’ servizzi relatati mal-manutenzjoni teknika u mas-servizzi ta’ help desk u ta’ intervent fuq il-post għall-kompjuters,
         għall-printers u għat-tagħmir periferali tas-Segretarjat Ġenerali tal-Kunsill – Ċaħda tal-offerta ta’ offerent – Obbligu ta’ motivazzjoni”
      
      1.                     Atti tal-istituzzjonijiet - Motivazzjoni - Obbligu - Portata - Deċiżjoni, fil-kuntest tal-proċedura għall-għoti ta’ kuntratt
            pubbliku għal servizzi, li offerta tiġi miċħuda - Evalwazzjoni fid-dawl tal-informazzjoni li r-rikorrent kellu meta ppreżenta
            r-rikors - Assenza ta’ komunikazzjoni tal-vantaġġi relatati mal-offerta magħżula - Insuffiċjenza ta’ motivazzjoni (Artikolu
            253 KE; Regolament tal-Kunsill Nru 1605/2002, Artikolu 100(2); Regolament tal-Kummissjoni Nru 2342/2002, Artikolu 149(3))
            (ara l-punti 24-29, 36-43)
      2.                     Responsabbiltà mhux kuntrattwali - Kundizzjonijiet - Illegalità - Dannu - Rabta kawżali - Annullament, minħabba nuqqas ta’
            motivazzjoni, ta’ deċiżjoni tal-Kunsill li, fil-kuntest tal-proċedura għall-għoti ta’ kuntratt pubbliku għal servizzi, ċaħdet
            offerta - Realtà tal-illegalità u tar-rabta kawżali li tiddependi fuq l-eżami tal-motivi li għandhom jiġu invokati kontra
            d-deċiżjoni li tissostitwixxi d-deċiżjoni annullata - Natura prematura tat-talba għal kumpens (it-tieni paragrafu tal-Artikolu
            288 KE) (ara l-punti 45‑53)
      Suġġett
      
         
               Minn naħa, talba għall-annullament tad-deċiżjoni tal-Kunsill, tal-1 ta’ Diċembru 2008, li tiċħad l-offerta tal-grupp ta’ impriżi
                  Alfastar-Siemens, kompost minn Alfastar Benelux u minn Siemens IT Solutions and Services SA, ippreżentata fil-kuntest tal-proċedura
                  ta’ sejħa għal offerti UCA/218/07 għall-manutenzjoni teknika u s-servizzi ta’ help desk u ta’ intervent fuq il-post għall-kompjuters,
                  għall-printers u għat-tagħmir periferali tas-Segretarjat Ġenerali tal-Kunsill (ĠU 2008/S 91‑122796), u li tagħti l-kuntratt
                  lil offerent ieħor u, min-naħa l-oħra, talba għad-danni.
               
            Dispożittiv
      
         
                  1)
               
               
                  
               
               
                  	Id-deċiżjoni tal-Kunsill, tal-1 ta’ Diċembru 2008, li tiċħad l-offerta tal-grupp ta’ impriżi kompost minn Alfastar Benelux
                     u minn Siemens IT Solutions and Services SA, ippreżentata fil-kuntest tal-proċedura ta’ sejħa għal offerti UCA/218/07 għall-manutenzjoni
                     teknika u s-servizzi ta’ help desk u ta’ intervent fuq il-post għall-kompjuters, għall-printers u għat-tagħmir periferali
                     tas-Segretarjat Ġenerali tal-Kunsill, u li tagħti l-kuntratt lil offerent ieħor hija annullata.
                  
               
            
         
                  2)
               
               
                  
               
               
                  	It-talba għad-danni hija miċħuda.
               
            
         
                  3)
               
               
                  
               
               
                  	Il-Kunsill tal-Unjoni Ewropea huwa kkundannat għall-ispejjeż.